Banca Transilvania lansează platforma online pentru diaspora
Banca Transilvania a anunțat, marți, lansarea platformei BT pentru Diaspora, parte din strategia de extindere internațională a prezenței sale digitale prin intermediul comunităților românești din străinătate, potrivit unui comunicat emis redacției. Site-ul oferă informații despre soluții de banking zilnic, recomandări, articole de macroeconomie, siguranță online și acces la programul de educație financiară FIT - Finanțe pe Înțelesul Tuturor.